N á v r h

VYHLÁŠKA
Ministerstva financií Slovenskej republiky

z ... 2012

o základnom bankovom produkte

Ministerstvo financií Slovenskej republiky podľa § 27c ods. 9 zákona č. 483/2001 Z. z. o bankách a o zmene a doplnení niektorých zákonov v znení zákona č. .../2012 Z. z. ustanovuje:

§ 1

V rámci základného bankového produktu sa poskytuje
a) desať platobných operácií v mene euro uskutočnených platobnou kartou v Slovenskej republike u osoby, ktorá prijíma platobné karty,
b) tri hotovostné platobné operácie mesačne v mene euro uskutočnených platobnou kartou prostredníctvom bankomatov príslušnej banky alebo pobočky zahraničnej banky v Slovenskej republike,
c) jedna hotovostná platobná operácia a tri bezhotovostné platobné operácie mesačne v mene euro v rámci Slovenskej republiky uskutočnené v mieste, kde banka alebo pobočka zahraničnej banky vykonáva svoju činnosť na území Slovenskej republiky,
d) vydanie prvej medzinárodnej debetnej platobnej karty a každá jej obnova.

§ 2

Výška poplatku za základný bankový produkt je najviac jedno euro mesačne. 

§ 3

Táto vyhláška nadobúda účinnosť 1. septembra 2012.